### Resumé

Ifølge [adresse] økonomiske styringsprincipper skal der udarbejdes et halvårsregnskab med en vurdering af det forventede regnskabsresultat.

I halvårsregnskabet følges op på det forventede regnskabsresultat for 2024 på drift og anlæg. Desuden håndteres også en række tværgående emner: flytning mellem udvalg, lov- og cirkulæreprogrammet samt løn- og pensionsreguleringer.

Samlet set forventes der overholdelse af udvalgenes drifts- og anlægsbudgetter i 2024.

Der er pres på servicerammen med en forventning om en overskridelse på ca. 96 mio. kr. på baggrund af halvårsmeldingen. Det betyder, at Vejle Kommune er i risiko for en individuel sanktion hvis kommunerne samlet set overskrider servicerammen.

### Sagsfremstilling

I nedenstående tabel fremgår udvalgenes forventede regnskabstal for 2024 opdelt på serviceudgifter, brugerfinansierede område og overførselsudgifter. Tallene er yderligere specificeret i bilag 1 "Samlet overblik - 2. kvartalsopfølgning 2024" og bilag 2 "Bevillingsændringer - 2. kvartalsopfølgning 2024".

![Overblik drift](data:image/png;base64...)

**Serviceudgifter**

Det korrigerede budget for serviceudgifter udgør pr. 30. juni 2024 6.237 mio. kr. Regnskabet for 2024 forventes at blive 6.038 mio. kr. Dermed forventes et samlet mindreforbrug på 199,8 mio. kr., hvoraf der forventes overført 189,5 mio. kr. til 2025, hvilket giver et samlet mindreforbrug på 10,4 mio. kr. efter overførsler til 2025.

På Økonomiudvalgets område forventes et samlet mindreforbrug på 137,3 mio. kr., hvoraf der forventes overført 134,4 mio. kr. til 2025. Mindreforbruget på serviceudgifter er inklusiv et merforbrug på 14 mio. kr., som vedrører ældreboliger. Mindreforbruget udgør dermed 151,3 mio. kr., hvis ældreboliger fraregnes, da merforbruget vedrørende ældreboliger modsvares af kommende huslejeindtægter (brugerbetaling). En stor del af den forventet overførsel til 2025 vedrører den ekstraordinær investering i det politiske forlig på baggrund af selvbudgetteringsmidlerne. Her blev der på driften afsat 50 mio. kr. til folkeskolens fremtid, 50 mio. kr. til fremtidens ældrepleje samt 10 mio. kr. til sårbare voksne. Der er udarbejdet en proces, men forbruget er endnu ikke rammesat. I halvårsregnskabet forventes midlerne at blive overført til 2025, men det kan dog ændre sig frem til 3. kvartalsopfølgning.

På Teknisk Udvalgs område er der et samlet forventet merforbrug på 5,3 mio. kr., som overføres til 2025. Merforbruget vedrører primært Vintertjenesten, hvor de sidste regninger fra vinterens udgifter i sæson 2023/24 er betalt, og der er på nuværende tidspunkt brugt 89 % af årets budget. Merudgiften overføres til 2025, hvor det kan indhentes enten ved en eventuel mild vinter, ved fortsat rest på kollektiv trafik eller innovationspuljen.

På Klima, Natur- og Miljøudvalgets område er der et forventet mindreforbrug på 9,2 mio. kr., som forventes overført til 2025. Overførslen vedrører flerårige projekter, rottebekæmpelse samt [adresse]. Dertil anmodes der om flytning af 0,6 mio. kr. vedrørende oprensning af malakit fra anlæg til at dække et tidligere negativt budget vedrørende samme på driften.

Halvårsopfølgningen på Børne- og Familieudvalgets område viser et forventede merforbrug på 23,8 mio. kr. før overførsler til 2025. Merforbruget dækker over et merforbrug på Uddannelse & Læring på 26,7 mio. kr., som skyldes øgede udgifter til specialområdet, prisstigninger på fri og privatskoler samt stigende kørselsudgifter. Dertil er der et merforbrug ved Familie & Forebyggelse på 22,2 mio. kr. grundet stigende udgifter til flere børn og familier med udfordringer. Merforbruget på de to områder bliver reduceret af et mindreforbrug ved Dagtilbud på 17,5 mio. kr. samt et mindreforbrug ved Fælles området på 7,6 mio. kr.

Der er arbejdet med at skabe budgetbalance i 2024 ved Børne- og Familieudvalget, og der er gennemført reduktioner for 21 mio. kr. som kun får halvårseffekt i 2024. Økonomiudvalget har tilkendegivet, at de vil forsøge at afhjælpe denne udfordring og kompensere de manglende 10,5 mio. kr. ved regnskabssagen. Det betyder, at udvalget stadig mangler at finde de afgørende løsninger for at opnå rammeoverholdelse jf. Byrådets vedtagne økonomistyringsprincipper. Der pågår pt. et analysearbejde på kommunens velfærdsområder i samarbejde mellem forvaltningerne og Økonomi- og Arbejdsmarked. Analysen konkretiserer udfordringerne i 2024 og fremadrettet og kommer med anbefalinger til tiltag der kan forbedre styringen.

Seniorudvalget har ligesom Børne- og Familieudvalget arbejdet med at skabe budgetbalance i 2024. Der er i den forbindelse truffet beslutninger om besparelser for ca. 11,6 mio. kr. Økonomiudvalget har tilkendegivet, at de vil imødekomme eventuelle udfordringer med at opnå halvårseffekt af disse (dvs. ca. 5,8 mio. kr.) i forbindelse med regnskabssagen 2024.

Status for Seniorudvalget i forbindelse med halvårsregnskabet er, at der forventes at være et mindreforbrug inden for pengeposen på 9,9 mio. kr., og dermed er økonomien samlet set i balance igen. Mindreforbruget indenfor pengeposen består af et mindreforbrug ved Myndighed på 3,7 mio. kr. samt på de øvrige områder, herunder kompetencecenter samt hjælpemideldepot, på 18,1 mio. kr. Dette modsvares af et forventet merforbrug på distrikterne på 11,9 mio. kr.

Samtidigt forventes et større mindreforbrug udenfor pengeposen på 38,2 mio. kr., som særligt vedrører forbrug der kan disponeres på tværs af regnskabsår. Det betyder, at Seniorudvalget samlet forventer et mindreforbrug på 48,1 mio. kr.

Voksenudvalget har ligeledes arbejdet med at skabe budgetbalance i 2024. Der er truffet beslutning om besparelser for i alt 2,1 mio. kr. Økonomiudvalget har tilkendegivet, at de vil hjælpe med eventuelle halvårseffekter for ca. 1 mio. kr. i forbindelse med regnskabssagen for 2024.

På [adresse] område forventes et samlet mindreforbrug på 1,6 mio. kr., hvoraf 0,1 mio. kr. vedrører flytning mellem udvalg og de resterende 1,5 mio. kr. forventes overført til 2025. Det betyder, at der på nuværende tidspunkt forventes at være balance på [adresse] område. Det er dog forbundet med en vis usikkerhed i forhold til borgernes behov for støtte resten af 2024 på Myndighedsområdet, og der er derfor stadig en risiko for rammeoverskridelse. Udviklingen følges tæt.

Mindreforbruget på [adresse] område dækker over et forventet mindreforbrug på Handicapområdet (8,9 mio. kr.) samt øvrige områder inkl. kompetencecenter (11,5 mio. kr.).  Dette modsvares af et merforbrug på Social- og Psykiatriområdet (5,5 mio. kr.), som udelukkende genereres af de to døgntilbud Center Tinghøj og [adresse] samt Myndighedsområdet (9,3 mio. kr.). Dertil forventes der mindreindtægter for 4,0 mio. kr., som følge af regulering af omkostningsbestemte takster.

På Sundheds- og [adresse] området forventes et samlet mindreforbrug på 9,7 mio. kr., hvoraf 8,0 mio. kr. vedrører aktivitetsbestemt medfinansiering og forventes derfor ikke overført til 2025. De resterende 1,7 mio. kr. forventes overført til 2025 og vedrører mindreforbrug indenfor pengeposen samt projekter med ekstern finansiering.

På Arbejdsmarkedsudvalgets område forventes samlet budgetoverholdelse på service.

På Kultur- og Idrætsudvalgets område forventes et samlet mindreforbrug på 21,9 mio. kr., som forventes overført til 2025. Størstedelen af overførsel er udenfor pengeposen og vedrører diverse puljer og projekter med ekstern finansiering. Indenfor pengeposen er det Malene Eriksen, som har en opsparing til fremtidige investeringer i blandt andet trækværket, hvor der kommer en større renovering.

På Udvalget for Lokalsamfund og Nærdemokratis område forventes et samlet mindreforbrug på 1,8 mio. kr., som forventes overført til 2025. Erfaringsmæssigt forventer man, at ikke alle borgerdrevne projekter færdiggøres i indeværende år, hvor tilskuddet først forventes udbetalt efter regnskab 2024 er afsluttet. Derudover er alle midler i Udviklingspuljen 2024 endnu ikke disponeret.

På Beredskabskommissionens område forventes budgetoverholdelse.

**Det brugerfinansierede område**

Det samlede korrigerede netto indtægtsbudget for det brugerfinansierede områder er på 12,5 mio. kr. og ligger under Klima-, Natur- og Miljøudvalget. Der forventes en merindtægt 1,5 mio. kr. i 2024, som vedrører ressourcer og genbrug.

**Overførselsudgifter**

Det korrigerede budget for overførselsudgifter udgør pr. ultimo juni 2.043,7 mio. kr. og regnskabet for 2024 forventes at blive 2.016,9 mio. kr. Der forventes overførsler til 2025 for 13,0 mio. kr., og dermed er det samlet mindreforbrug efter overførsler på 13,8 mio. kr.

På Økonomiudvalgets område forventes budgetoverholdelse.

På Børne- og Familieudvalgets område forventes et mindreforbrug på 7,0 mio. kr., hvoraf 13,0 mio. kr. er et mindreforbrug vedrørende Sprogcenteret som forventes overført til 2025. Dermed resterer et merforbrug på 6,0 mio. kr. som særlig skyldes tabt arbejdsfortjeneste.

På [adresse] område forventes der et mindreforbrug på 1,9 mio. kr.

På Arbejdsmarkedets område er der et samlet mindreforbrug på 17,9 mio. kr. svarende den negative midtvejsregulering. Vejle kommune har overordnet set ikke fulgt landsudviklingen på ydelsesområderne, hvorfor midtvejsreguleringen ikke kan dækkes af ydelsesområderne. Der forventes et merforbrug på ca. 20 mio. kr. i 2024 på ydelsesområderne. Merforbruget og den negative midtvejsregulering kan delvist imødekommes gennem et mindreforbrug på øvrige områder, særligt integration og beskæftigelsesindsatsen, samt indtægter på mellemkommunale betalinger samt puljebudget. Det resterende merforbrug på overførselsområdet kan dækkes af buffer- og innovationspuljen.

**Lov- og cirkulæreprogram:**

Alle udvalg, undtaget Sundheds- og Forebyggelsesudvalget, Kultur- og Idrætsudvalget, Udvalget for Lokalsamfund og Nærdemokrati samt Beredskabskommissionen, er omfattet af budgetændringer som følge af Lov- og cirkulæreprogrammet.

I alt søges der om tillægsbevillinger som følge af Lov- og cirkulæreprogrammet på35,2 mio. kr., heraf vedrører 34,5 mio. kr. vedrører serviceudgifter og 0,8 mio. kr. vedrører anlæg.

De største budgetændringer vedrører midler til modtagelsen af fordrevne fra [adresse], let tilgængelige behandlingstilbud til børn og unge i psykisk mistrivsel, ændring af dagtilbudsloven som følge af bedre mulighed for udsat skolestart samt kvalitetsløft af ældreplejen.

Alle budgetændringer samt fordelingen mellem udvalg ses i bilag 5 - "Lov og Cirkulæreprogram 2024".

**Løn- og pensionsreguleringer:**

Alle udvalg, undtaget Udvalget for Lokalsamfund og Nærdemokrati, er omfattet af budgetændringer som følge af løn- og pensionsreguleringer.

Pensionsreguleringerne sker fra Økonomiudvalget til Børne- og Familieudvalget, Voksenudvalget samt Beredskabskommissionen og giver netto 0 kr.

Lønreguleringerne udgør i alt en merudgift på 31,0 mio. kr., heraf vedrører 30,7 mio. kr. service og 0,3 mio. kr. vedrører overførselsudgifter og det brugerfinansieret område. Denne regulering skyldes et ændret lønskøn fra KL samt Trepartsaftalen og udmøntes på de enkelte udvalg jf. kommunens vedtagne praksis. Der er ikke praksis for regulering af priser i indeværende år, hverken når de er stigende eller faldende, men det reguleres fremadrettet i budget 2025.

**Anlæg:**

Det samlede korrigerede anlægsbudget udgør netto 801,6 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 517,8 mio. kr. i 2024. Der forventes en overførsel til 2025 på 278,0 mio. kr. Der er dermed et samlet mindreforbrug på 5,7 mio. kr.

![Overblik anlæg](data:image/png;base64...)

På Økonomiudvalgets område forventes bland andet overførsler vedrører puljer til anlægsprojekter afsat i forbindelse med den ekstraordinære investering på baggrund af selvbudgetteringsmidlerne. På anlæg blev der afsat 50 mio. kr. til bygninger og vedligehold, 50 mio. kr. til infrastruktur - veje og cykelstier, 20 mio. kr. til klima og biodiversitet, 20 mio. kr. til en attraktiv studieby samt 10 mio. kr. til fondspuljen. For infrastruktur - veje og cykelstier forventes det, at der bruges 10 mio. kr. i 2024, og de resterende 40 mio. kr. overføres til 2025. For de resterende projekter er forbruget endnu ikke rammesat, og det forventes, at midlerne vil blive overført til 2025. Det kan dog ændre sig frem til 3. kvartalsopfølgning.

På Teknisk Udvalgs område forventes blandt andet overførsler vedrørende sikring af betonelementer ved 4 skoler samt havneruten fra [adresse] til [adresse].

På Børne- og Familieudvalgets område vedrører de forventede overførsler primært daginstitution i midtbyen samt udbygningen af [adresse].

På Kultur- og Idrætsudvalgets område vedrører overførslen primært [adresse], hvor byggeriet først forventes påbegyndt i den sidste del af 2024.

En række udvalg søger ved 2. kvartalsopfølgning om ændring af rådighedsbeløb, hvilket fremgår af bilag 3 "Tillægsbevillinger til anlægsområder - 2. kvartalsopfølgning 2024".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 2. kvartalsopfølgning 2024". Der anmodes blandt om flytning mellem Seniorudvalget og Børne- og Familieudvalget vedrørende Benny Lassen gård. Dertil anmodes der flytning mellem IT-projekter under Økonomiudvalget til at investerer i et nyt datacenter, da systemlandskabet er ændret markant de seneste år, og der er større krav til oppetid, datamængder samt en markant øget kompleksitet.

**Finansiering:**

Finansieringssiden består blandt andet af renter, afdrag, skatter og tilskud mv.

* Kommunen modtager en midtvejsregulering fra staten på 40,7 mio. kr. i 2024. Reguleringen består både af midler som tilgår kommunen og midler som skal afleveres.
* Kommunen modtager blandt andet en positiv pl-regulering på 24,1 mio. kr. og finansiering på 35,2 mio. kr. via Lov- og [adresse].
* Kommunen skal til gengæld aflevere18,2 mio. kr. på overførselsområdet, hvoraf 17,9 vedrører Arbejdsmarkedsudvalgets område.
* Ved halvårsregnskabet søges der en netto indtægtsbevilling til midtvejsregulering på konto 7 og 8
* Der søges desuden bevilling til en kollektiv skattesanktion på 3,4 mio. kr., og en bevilling vedrørende efterregulering af KMF på 5,9 mio. kr.
* Herudover søges der om en samlet bevilling på 0,1 mio. kr., som følge af opdaterede skøn for renter og afdrag.
* Samlet søges der om en netto indtægtsbevilling på -29,2 mio. kr. på konto 7 og 8, som fremgår af bilag 2 "Bevillingsændringer - Halvårsregnskab 2024".

**Status på udgifter vedrørende [adresse]:**

Vejle Kommune har i første halvår af 2024 afholdt udgifter vedrørende fordrevne fra [adresse] for i alt 7,2 mio. kr., hvoraf 8,7 mio. kr. vedrører service og -1,4 mio. kr. vedrører overførselsområdet. Arbejdsmarkedsområdet har i vid udstrækning lykkedes med at få de fordrevne fra [adresse] i arbejde. Kommunen modtager derfor resultattilskud og skal ikke længere udbetale forsørgelse, når de fordrevne er i stand til at forsørge sig selv.

![Udgifter vedrørende [adresse] pr. udvalg](data:image/png;base64...)

Vejle Kommune modtager 18,5 mio. kr. i 2024 til dækning af udgifter vedrørende fordrevne fra [adresse].

**Sammenfatning af halvårsregnskab 2024:**

Samlet set forventes fagudvalgene at overholde budgetterne på drifts- og anlægsområdet. Men [adresse] samlede serviceramme for 2024 forventes ikke overholdt på baggrund af udvalgenes forventninger til regnskab 2024. Dette er dels på grund af, at der ikke er rammeoverholdelse på Teknisk Udvalg og Børne- og Familieudvalget, og dels størrelsen af forventet overførsler til 2025. På nuværende tidspunkt forventes en overskridelse på ca. 96 mio. kr. Ved halvårsregnskabet 2023 var forventningen, at serviceudgifterne var ca. 130 mio. kr. over serviceramme, men ved regnskab 2023 var serviceforbruget reduceret men det førte dog til en overskridelse på ca. 18 mio. kr. over rammen.

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Ved halvårsopfølgning har fagudvalgene godkendt en række bevillingsmæssige ændringer og flytninger. En samlet opgørelse over bevillingsmæssige ændringer fremgår af bilag 2 "bevillingsændringer - Halvårsregnskab 2024"

Udover de af fagudvalgene godkendte flytninger på driften, ændringer af rådighedsbeløb og anlægsbevillinger, søges der i denne sag om følgende bevillingsmæssige ændringer:

1. Bevillingsændringer som følge af Lov- og cirkulæreprogrammet.
2. Lønreguleringerne herunder også lønregulering som følge af Trepartsaftalen.
3. Midtvejsreguleringen på overførselsområdet under Arbejdsmarkedsudvalget.

De bevillingsmæssige konsekvenser vedrørende drift, anlæg og finansiering fremgår endvidere af nedenstående bevillingsskema.

![Tillægsbevilling til drift og anlæg](data:image/png;base64...)

**Opsummering af de bevillingsmæssige konsekvenser:**

Sagen medfører samlet set merudgifter/mindreindtægt på kassen på 16,6 mio. kr., som hovedsageligt kan tilskrives ændret prisniveau, kollektiv skattesanktion samt efterregulering af KMF.

### Sagens videre forløb

Sagen skal behandles i Byrådet den 4. september.

### Historik

#### Kommunaldirektøren indstiller, den 26. august 2024, punkt 200:

at halvårsregnskabet for 2024 godkendes,

at de bevillingsmæssige ændringer vedr. halvårsregnskabet godkendes jf. bevillingsskemaet under afsnit Økonomi, samt specifikation i bilag 2 til 4 vedr. bevillingsændringer, rådighedsbeløb og anlægsbevillinger.

#### Beslutning fra Økonomiudvalget, den 26. august 2024, punkt 200:

Anbefales.

Fraværende: Michala Bruun.

Jarl Thygesen deltog ikke i behandlingen af punktet.

### Beslutning

Godkendt.

Fraværende: Maren Paulsen.